Pécs-Baranyai Kereskedelmi és Iparkamara

Beszállítói Fórum Kaposvár
2026-05-28
A Magyar Kereskedelmi és Iparkamara által támogatott Vállalkozásfejlesztési Program részeként a hazai kamarai hálózat idén tavasszal újabb Országos Kamarai Beszállítói Programot valósít meg. A 7 régiós rendezvényből álló programsorozat Dél-dunántúli beszállítói fóruma Kaposváron valósul meg 2026. május 28-án.

A cégek beszerzőivel lehet közvetlenül tárgyalni (B2B formában), ami ritka és célzott lehetőség.

Az országos programsorozat célja, hogy

erősítse a helyi beszállítói láncokat,
valamint közvetlen kapcsolatot teremtsen a nagyvállalatok és a potenciális beszállítók között.

IDŐPONT:
2026. május 28.
csütörtök (08:30-16:00)

HELYSZÍN:
Kaposvár – Dorottya Hotel
(7400 Kaposvár, Széchenyi tér 8.)

Regisztráljon Ön is, mert személyesen tárgyalhat:
REGISZTRÁCIÓ

Miért érdemes eljönni?
A fórumon való részvétel ingyenes több konkrét üzleti előnyt kínál:

Kapcsolatépítés nagyvállalatokkal:A cégek beszerzőivel lehet közvetlenül tárgyalni (B2B formában), ami ritka és célzott lehetőség.
Új üzleti lehetőségek megszerzése:A vállalkozás közvetlenül jelentkezhet konkrét beszállítói igényekre, így valós piaci lehetőségekhez jut.
Hosszú távú partnerségek alapozása:Akkor is előnyt jelent, ha nem azonnal születik szerződés, mert a céget megismerik, és később – új beszállító keresésekor – már ismert partnerként jelenik meg.
Gyors és hatékony üzletfejlesztés:Az előre szervezett, rövid tárgyalások lehetővé teszik sok kapcsolat gyors felépítését.
Együttműködések és tudásmegosztás:Nemcsak vevőkkel, hanem más beszállítókkal is kialakulhat technológiai vagy üzleti együttműködés.
Piaci láthatóság növelése:A vállalkozás bekerül a nagyvállalatok „látóterébe”, ami növeli a jövőbeni megbízások esélyét.

Személyes tárgyalásokra az alábbi cégek beszerzőivel lesz lehetőség:

Caadex Kft.
Büttner Kft.
Ferropatent Zrt.
Fino-Food Kft.
Flextronics Int. Kft.
HONSA
J-Star Motion Hungary Kft.
Kaposvári Villamossági Gyár Kft.
KOMETA 99 Zrt.
Knipl Kft.
PeMaC Kábeltechnika Kft.
Sisecam Glasspackaging Hungary Kft.
VIDEOTON Elektro-Plast Kft.

RÉSZVÉTEL:

Az eseményen való részvétel térítésmentes, de előzetes online regisztrációhoz kötött.
Az online jelentkezés során lehet kiválasztani, mely céggel kíván tárgyalást kezdeményezni.
ONLINE JELENTKEZÉSI LAP >>
Jelentkezési határidő: 2026. május 18. (hétfő) 23:45

Felhívjuk a figyelmet, hogy a kezdeményezett üzleti tárgyalás(ok) csak abban az esetben lesznek beépítve a tárgyalási menetrendbe, ha azt a másik fél visszaigazolja, s erről értesítést küldünk a regisztráció során megadott e-mail címre a jelentkezési határidőt követően!

További részletek a kaposvári fórumról >>
Az Országos Beszállítói Fórum többi állomása itt érhető el: https://mkik.hu/okbp

INFORMÁCIÓ
Lakatos Eszter
vállalkozásfejlesztési és nemzetközi referens
Somogyi Kereskedelmi és Iparkamara
7400 Kaposvár, Anna u. 6.
T: +36 82 501 022 | M: +36 30 181 1451
E-mail: elakatos@skik.hu

Adatkezelési tájékoztatók:
A Somogyi Kereskedelmi és Iparkamara (a rendezvény főszervezője, házigazdája) adatkezelési tájékoztatója:
https://www.skik.hu/static/files/uploads/GDPR-anyagok/adatkezelesi-tajekoztato.pdf

Digitális közigazgatás egyszerűbben – online előadás vállalkozóknak
2026-05-28 13:00 - 14:30 (Europe/Budapest) | M. Teams – online, Magyarország
A Pécs-Baranyai Kereskedelmi és Iparkamara tisztelettel meghívja Önt országos online előadására, melynek középpontjában a digitális közigazgatási ügyintézési rendszerek hatékony használata áll.
Gyakorlati tudás, hasznos felületek, vállalkozói tapasztalatok egy helyen

Időpont: 2026. május 28. (csütörtök) 13.00 – 14.30
Helyszín: online (MS Teams felületen)
Részvétel: A rendezvény ingyenes, azonban előzetes regisztrációhoz kötött.

A vállalkozások mindennapi működésében egyre nagyobb szerepet kapnak a digitális közigazgatási ügyintézési rendszerek. Az online felületek gyorsabbá és kényelmesebbé tehetik az ügyintézést, ugyanakkor sok esetben nehéz eligazodni a különböző rendszerek, szolgáltatások és nyilvántartások között.
Online szakmai előadásunk célja, hogy közérthető, gyakorlatorientált módon mutassa be a vállalkozások számára legfontosabb digitális ügyintézési lehetőségeket. A program segítséget nyújt abban, hogy a résztvevők hatékonyabban használják a

NAV,
Magyarország.hu,
Ügyfélkapu/Cégkapu,
ÜPO,
ONYA,
e-Papír,
e-Önkormányzat,
valamint más online ügyintézéshez kapcsolódó felületeket.

Az esemény további célja, hogy a résztvevői visszajelzések alapján feltárja azokat a vállalkozói tapasztalatokat, problémákat és javaslatokat, amelyek hozzájárulhatnak az adminisztráció egyszerűsítéséhez és a digitális ügyintézés továbbfejlesztéséhez.
Az online előadást követően személyes tanácsadásra is lehetőség nyílik a régióközpontok területi kamaráinál is, ahol a vállalkozók egyéni kérdéseiket, észrevételeiket és igényeiket is megoszthatják. A tanácsadások pontos időpontjait figyelje a területi kamarák honlapjain!
Kinek szól az esemény?
Az előadás vállalkozóknak, cégvezetőknek, adminisztrációval foglalkozó munkatársaknak és mindazoknak ajánlott, akik szeretnék magabiztosabban, gyorsabban és tudatosabban intézni vállalkozásuk digitális közigazgatási ügyeit.
Előadó: Németh Zsuzsanna, aki több évtizedes pénzügyi és vállalkozási tapasztalattal támogatja a vállalkozókat és magánszemélyeket bérszámfejtési, könyvelési és pénzügyi területen.
Vegyen részt, és tegye hatékonyabbá vállalkozása online ügyintézését!
Jelentkezési lap: https://forms.gle/kCxufidHNb5tBoVc8
A rendezvény térítésmentes, azonban előzetes regisztrációhoz kötött!
(Jelentkezési határidő: 2026. május 27.)
A rendezvény a Magyar Kereskedelmi és Iparkamara Vállalkozásfejlesztési Programjának megbízásából, a Nemzetgazdasági Minisztérium támogatásával jön létre.

Nemzetközi szakvásárok és kiállítások – 2026. június
2026-06-01 - 2026-06-30
Tervezze meg éves szakmai és üzleti tevékenységét a Dél‑Dunántúli Gépipari Klaszter által összeállított, 2026-ra vonatkozó szakvásárok és kiállítások áttekintő listájának segítségével!

SUBCON
Időpont: 2026.06.03–2026.06.04
Helyszín: Birmingham (Egyesült Királyság)
Weboldal: https://www.subconshow.co.uk/
Leírás: Alvállalkozói és beszállítói gyártási megoldásokat bemutató szakkiállítás.
Smart Tech Korea
Időpont: 2026.06.10–2026.06.12
Helyszín: Szöul (Dél‑Korea)
Weboldal: https://en.smarttechkorea.com/
Leírás: Ipari digitalizációs és technológiai szakkiállítás robotikával, AI‑megoldásokkal és IoT‑alkalmazásokkal.
ILA Berlin
Időpont: 2026.06.10–2026.06.14
Helyszín: Berlin (Németország)
Weboldal: https://www.ila-berlin.de/en
Leírás: Repülési és űripari szakvásár beszállítói és ipari fókuszú programokkal.
Eurosatory
Időpont: 2026.06.15–2026.06.19
Helyszín: Párizs (Franciaország)
Weboldal: https://www.eurosatory.com/en/
Leírás: Nemzetközi védelmi és biztonságtechnikai szakkiállítás ipari és technológiai megoldásokkal.
További nemzetközi szakvásárok és kiállítások ide kattintva érhetők el.

ISO 14001:2026, fenntarthatósági elvárások, valamint információbiztonsági és kiberbiztonsági követelmények – Kamarai Minőségügyi Klub
2026-06-02 14:00 - 16:00 | Pécs-Baranyai Kereskedelmi és Iparkamara
A PBKIK Minőségügyi Klubjának következő szakmai ülésén két aktuális megfelelőségi terület kerül fókuszba: az ISO 14001:2026 változásai, a fenntarthatósági és klímavédelmi elvárások szervezeti hatásai, valamint az információbiztonsági és kiberbiztonsági követelmények gyakorlati teljesítése. A rendezvény vállalatvezetőknek, minőségirányítási, környezetirányítási, ESG-, jogi, adatvédelmi és információbiztonsági szakembereknek kínál áttekinthető, gyakorlati kapaszkodókat a felkészüléshez.
A Pécs-Baranyai Kereskedelmi és Iparkamara Minőségügyi Klubja tisztelettel meghívja Önt következő szakmai ülésére.
Időpont: 2026. június 2. (kedd), 14-16 óra
Helyszín: PBKIK székháza – 7625 Pécs, Majorossy Imre u. 36.
A program két nagy tematikus blokkban foglalkozik a vállalkozások működését egyre erőteljesebben meghatározó szabványi, fenntarthatósági, információbiztonsági és megfelelőségi elvárásokkal:

ISO 14001:2026 – Fenntarthatóság, klímatudatosság és az irányítási rendszerek új logikája
A környezetirányítási szabvány módosításai, a klímakockázatok, az ESG-szempontok és a fenntarthatósági működés szervezeti hatásai.
Követelmények szorításában – Gyakorlatias válaszok az információbiztonság és kiberbiztonság jogszabályi és szabványi követelményeire
A NIS2-höz kapcsolódó hazai szabályozás, az ISO/IEC 27001:2023, a beszállítói auditok és a megfelelőségi követelmények gyakorlati értelmezése.

A vállalkozások működését ma már nem kizárólag gazdasági és jogszabályi szempontok alakítják. Egyre nagyobb hangsúlyt kapnak a fenntarthatósági, ESG-, klímavédelmi, információbiztonsági és kiberbiztonsági elvárások is. A megfelelés ezért egyre kevésbé tekinthető pusztán adminisztratív feladatnak: a szervezeteknek működő, dokumentált, arányos és a vezetői döntéshozatalba is beépülő megoldásokat kell kialakítaniuk.
1. blokk – ISO 14001:2026: fenntarthatóság, klímatudatosság és az irányítási rendszerek új logikája
Előadás címe:
„ISO 14001:2026 – Fenntarthatóság, klímatudatosság és az irányítási rendszerek új logikája”
Az előadás áttekinthető módon mutatja be az ISO 14001:2026 szabvány változásait, azok szervezeti hatásait, valamint azt, hogyan értelmezhetők a módosítások a mindennapi vállalati működés, az auditálás és a vezetői döntéshozatal szempontjából.
A téma különösen az alábbi kérdésekre keresi a választ:

milyen szemléletbeli változást hoz az ISO 14001:2026 az ISO 14001:2015 szabványhoz képest;
hogyan jelennek meg a klímaváltozással kapcsolatos kockázatok és lehetőségek a környezetirányítási rendszerekben;
hogyan kapcsolódik egymáshoz az ISO 14001:2026, az ESG és a fenntarthatósági jelentéstétel;
miként válhat a környezetirányítás a stratégiai döntéshozatal részévé;
mely vezetői, szervezeti és dokumentációs elemek kaphatnak nagyobb hangsúlyt;
hogyan kerülhető el, hogy a környezetirányítás pusztán adminisztratív megfelelési rendszerré váljon;
milyen gyakorlati lépésekkel készülhetnek fel a szervezetek a változásokra és az auditokra.

Előadó:
Lukács Zoltán, vezérigazgató, CERT Tanúsító Zrt.
2. blokk – Információbiztonság és kiberbiztonság: jogszabályi, szabványi és beszállítói követelmények
Előadás címe:
„Követelmények szorításában – Gyakorlatias válaszok az információbiztonság és kiberbiztonság jogszabályi és szabványi követelményeire”
Az előadás célja, hogy gyakorlatorientált módon mutassa be, milyen követelményekkel találkozhatnak a vállalkozások az információbiztonság és kiberbiztonság területén, hogyan kapcsolódnak egymáshoz a jogszabályi, szabványi és megfelelőségértékelési elvárások, valamint milyen szervezeti lépésekkel lehet ezekre arányosan és fenntartható módon válaszolni.
A téma különösen az alábbi kérdésekre ad gyakorlati kapaszkodókat:

milyen jelentősége van a kiberbiztonsági és információbiztonsági megfelelésnek a vállalkozások napi működésében;
hogyan illeszkednek egymáshoz a jogszabályi követelmények, az ISO/IEC 27001:2023 szerinti elvárások és a beszállítói követelmények;
mely dokumentációs, szervezeti és vezetői feladatokra kell különösen figyelni;
hogyan kerülhető el, hogy a megfelelés pusztán adminisztratív teher legyen;
milyen fokozatosan bevezethető megoldások segíthetik a szervezetek felkészülését az aktuális változásokra.

Előadó:
Dr. Hohmann Balázs PhD, LL.M., habilitált egyetemi adjunktus, Pécsi Tudományegyetem Állam- és Jogtudományi Kar, Technológiai Jogi és Energiajogi Tanszék
Kiket várunk?
A program kiemelten ajánlott:

a Kamarai Minőségügyi Klub tagjainak;
kamarai regisztrációval rendelkező vállalkozásoknak;
vállalatvezetőknek és döntéshozóknak;
minőségirányítási, környezetirányítási, ESG-, megfelelőségi, adatvédelmi, jogi és információbiztonsági területen dolgozó szakembereknek;
auditoroknak és tanácsadóknak;
valamint minden olyan szervezet képviselőinek, amelyeknél napirenden van az ISO 14001:2026 szerinti tanúsítás, az ISO/IEC 27001:2023 szerinti felkészülés, a kiberbiztonsági megfelelés, a beszállítói auditokra való felkészülés vagy a belső szabályozási környezet fejlesztése.

A rendezvény célja, hogy a résztvevők ne csupán a szabványi és jogszabályi változásokról kapjanak képet, hanem olyan értelmezési és gyakorlati kapaszkodókat is, amelyek segítik a szervezeti felkészülést, a vezetői gondolkodás fejlesztését, valamint a fenntarthatósági, környezetirányítási, információbiztonsági és kiberbiztonsági elvárások tudatos beépítését a mindennapi működésbe.
Részvétel és jelentkezés
Részvétel: a rendezvényen való részvétel díjmentes, de előzetes jelentkezéshez és vállalkozások esetében rendezett kamarai regisztrációhoz kötött.
Kérjük, részvételi szándékát 2026. május 26. (kedd) nap végéig jelezze.

A klubrendezvények rendszeres látogatói részéről egyszerű visszajelzés elegendő a csaszar.gergely@pbkik.hu email címre.
Az új jelentkezőket kérjük a jelentkezési lap kitöltésére.

Bízunk benne, hogy személyes jelenlétével Ön is hozzájárul ahhoz, hogy a térség vállalkozásai naprakész, gyakorlati tudással készülhessenek fel a fenntarthatósági, szabványügyi, információbiztonsági és megfelelőségi elvárások változásaira.
„Készült a Magyar Kereskedelmi és Iparkamara Vállalkozásfejlesztési Programjának megbízásából, a Nemzetgazdasági Minisztérium támogatásával.” (NGM_SZERZ/430-3/2025_465/PBKIK/1)

Megtartó Műszakok: kevesebb fluktuáció, stabilabb műszakok
2026-06-03 12:00 - 15:30 | Pécs-Baranyai Kereskedelmi és Iparkamara
A Pécs-Baranyai Kereskedelmi és Iparkamara június 3-án megrendezi a Megtartó Műszakok szakmai fórumot, amely a fluktuáció csökkentésére, a stabilabb műszakok kialakítására és a mindennapi működést érintő HR‑, pszichoszociális és addiktológiai kihívások közös megértésére fókuszál.

Dátum: 2026. június 3. 12:00 – 15:30
Helyszín: Pécs-Baranyai Kereskedelmi és Iparkamara
A részvétel ingyenes, de regisztrációhoz kötött. Jelentkezési felület a lap alján.

A rendezvény programja

12:00–13:00
Érkezés, ebéd, kapcsolatépítés, kötetlen beszélgetés

13:00-13:05
Rabb Szabolcs PBKIK főtitkár köszöntője

13:05-13:15
Megtartó Műszakok: pilot megoldásból országos program?
A Megtartó Műszak országos program keretei és célja
Sipos Zsolt, a Bács-Kiskun Vármegyei Kereskedelmi és Iparkamara titkára, a Megtartó Műszakok programgazdája

13:15-13:30
HR és versenyképesség – mi múlik a HR‑rendszeren?
A humánerőforrás és a vállalati versenyképesség összefüggései
Kálmán Edina, Knowhouse Consulting Kft. ügyvezető, vezető üzlet- és szervezetfejlesztő

13:30-13:45
Pszichoszociális és addiktológiai kockázatok a mindennapi működésben
Milyen pszichoszociális kockázatok jelentkeznek a vállalatoknál, hogyan ismerhetőek fel és kezelhetőek ezek?
dr. Szemelyácz János pszichiáter, addiktológus, a Magyar Addiktológiai Társaság elnöke

13:45-14:00
Ígéretek helyett eredmények
A Megtartó Műszakok eddigi céges tapasztalatai és eredményei
Hegymegi István

14:00–14:30

Kerekasztal-beszélgetés – mit élnek meg a cégek a mindennapokban?
Vezetői és szakértői beszélgetés a fluktuáció, a hiányzások, a mentális terhelés és az addiktológiai kockázatok mindennapi megjelenéséről, jó gyakorlatokról és tanulságokról.
Résztvevők:

dr. Szemelyácz János pszichiáter, addiktológus, a Magyar Addiktológiai Társaság elnöke
Sipos Zsolt, a BKMKIK titkára, a Megtartó Műszakok program megálmodója
Eőry Csaba Örs, magánbiztonsági szakember és mentor, a Dimentor Szolgáltató Zrt. Vezérigazgatója

Moderátor: Kálmán Edina, Knowhouse Consulting Kft. ügyvezető, vezető üzlet- és szervezetfejlesztő

14:30–14:45
Kávészünet, informális beszélgetések

14:45–15:20
Kérdések és válaszok – konkrét helyzetek, konkrét reakciók
A résztvevő cégek által felvetett, valós helyzetek megbeszélése: megtartási nehézségek, „problémás” munkatársak, túlterhelt műszakvezetők, függőségi kockázatok.

15:20–15:30
Zárás és következő lépések – hogyan tovább a cégeknél?
A Megtartó Műszakok háromlépcsős program rövid összefoglalása, a díjmentes kettős fókuszú vállalati diagnosztika és a cégre szabott tanácsadási lehetőségek bemutatása, jelentkezési tudnivalók.

Regisztráció:

Megtartó Műszakok - regisztráció

Résztvevő neve
*

Résztvevő beosztása / cégben betöltött pozíciója
*

E-mail cím
*

Telefonszám
*

Vállalatának neve
*

Vállalatának adószáma
*

Az Ön cégénél melyik az a 3 legfontosabb kihívás, amely jelenleg a humán erőforrás területén a leginkább foglalkoztatja Önöket, és amelyre megoldást keresnek?

A rendezvény témájával kapcsolatban mi érdekli Önt leginkább, és mitől érezné úgy, hogy a részvétel valóban hasznos volt az Ön cége számára?

Érdekelheti-e Önöket a rendezvényt követően ingyenesen hozzáférhető mélyebb vállalati HR és pszichoszociális diagnosztika vagy tanácsadás?

Igen

Talán, további információ alapján

Nem

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

A beérkező információkat a rendezvény szakmai tartalmának finomhangolására és a projekt további lépéseinek előkészítésére használjuk fel.

A rendezvény a Vállalkozásfejlesztési Program része, amely a Nemzetgazdasági Minisztérium és a Magyar Kereskedelmi és Iparkamara támogatásával a Bács-Kiskun Vármegyei Kereskedelmi és Iparkamara szervezésében valósul meg (szerződésszám: NGM_SZERZ/430-3/2025_467/BKMKIK/1)

Beküldés

A rendezvény a Vállalkozásfejlesztési Program része, amely a Nemzetgazdasági Minisztérium és a Magyar Kereskedelmi és Iparkamara támogatásával a Bács-Kiskun Vármegyei Kereskedelmi és Iparkamara szervezésében valósul meg (szerződésszám: NGM_SZERZ/430-3/2025_467/BKMKIK/1)

Kutatási és innovációs partnerkereső rendezvény 2026
2026-06-08 - 2026-06-09 | Athén, Greece
A Kutatási és innovációs partnerkereső rendezvény 2026 célja, hogy összehozza a ciprusi, görög, cseh és más európai országokból érkező akadémikusokat, kutatókat, innovatív vállalkozókat, kkv-kat, startupokat, iparági képviselőket és az innovációban érdekelt feleket. Célja a határokon átnyúló együttműködés támogatása, a stratégiai partnerségek előmozdítása, valamint a résztvevők segítése abban, hogy versenyképes konzorciumokat hozzanak létre az EU főbb finanszírozási programjaihoz, többek között a Horizon Europe, a Digital Europe, a CERV és a Creative Europe programokhoz.

A program keretében előadásokra, a résztvevő országok sikertörténeteinek bemutatására, a hatékony hálózatépítésről szóló speciális műhelymunkákra, bemutatókra és strukturált üzleti találkozókra kerül sor.
A résztvevőknek lehetőségük nyílik:

projektötletek, szakértelem és technológiai megoldások bemutatására bemutatók keretében
profiljuknak és érdeklődésüknek megfelelő célzott partnerkereső találkozókon való részvételre
kapcsolatépítésre a kutatás, az üzleti élet és az innováció területén érdekelt felekkel
a közelgő uniós finanszírozási lehetőségek és stratégiai prioritások megvitatására
lehetséges együttműködések és konzorciumépítési lehetőségek feltárására

Fő témák
A 2026-os Kutatási és Innovációs Partnerkereső Rendezvény számos kutatási és innovációs területre összpontosít, többek között:

Mezőgazdaság és talaj
Digitális egészségügy
Mesterséges intelligencia, adatok és fejlett digitális technológiák
Új Európai Bauhaus-intézmény
Tiszta energia, energiatárolás és klímasemlegesség
Intelligens városok, fenntartható mobilitás és beépített környezet
Részvétel bővítése és a kiválóság terjesztése / WIDERA
Egyéb ágazatközi innovációs témák

Pitching slot
A résztvevők a regisztrációs űrlapon keresztül pályázhatnak pitching slotra is. A kiválasztott résztvevőknek lehetőségük nyílik az esemény tematikus területeihez és a releváns uniós finanszírozási prioritásokhoz kapcsolódó projektötletek, szakértelem, technológiai megoldások vagy együttműködési kérelmek bemutatására.
A 2026-os Kutatási és Innovációs Partnerkereső Rendezvényen való részvétel ingyenes.
Regisztrációs határidő: 2026. május 29.
Regisztrációs link: https://forms.office.com/e/61Ck6X5yW7
Prezentációs jelentkezések: https://forms.office.com/e/8K9kqyk2gy

AI az alapoktól a döntéstámogatásig
2026-06-09 09:00 - 13:30
A PRIMOM Alapítvány gyakorlati AI‑workshopot szervez, ahol a résztvevők megtanulják, hogyan használhatják hatékonyan a mesterséges intelligenciát a mindennapi munkában. A program bemutatja az AI működését, üzleti előnyeit és a legfontosabb eszközök valós alkalmazását, miközben fejleszti a digitális készségeket és az innovációs szemléletet.

Helyszín: Nyíregyháza, Luther u. 16.
Képzés típusa: Hibrid (Online részvétel esetén a linket egy nappal a workshop előtt küldjük meg a jelentkezéskor megadott e-mailcímre.)
Képzés szintje: alap
Kinek ajánlott: KKV tulajdonosok, adminisztratív munkatársak
A képzés tartalma és struktúrája:
1. Bevezetés: mire jó az AI a napi működésben

AI mint hatékonyságnövelő eszköz: adminisztráció gyorsítása, költségcsökkentés, ismétlődő folyamatok támogatása
Etikus és jogszerű használat alapelvei
Az AI mint „új kolléga”: sokat tud, de a cég működését, szabályait és folyamatait meg kell tanítani neki

2. AI alapok a gyakorlatban

Milyen feladatokra használható: számlagyűjtés, dokumentumkezelés, árajánlat-készítés, e-mailek, piackutatás, meeting-leiratok, automatizmusok
Miért fontos a belső tudás, folyamatleírás és dokumentáció
Miért nem elég a félmondatos utasítás

3. ChatGPT gyakorlati használata

Gondolkodási módok és modellek használata
Promptolás alapja: szerep + feladat + elvárt kimenet
Hangalapú diktálás mint gyorsabb munkamódszer
Sablonok, projektek és tudásbázisok használata ismétlődő feladatokra

4. AI-alapú adminisztráció és irodai automatizálás

Egyenlegközlők automatikus előállítása sablon + Excel alapján
Szkennelt számlák feldolgozása és Excel-összesítők készítése
Adatbázis-frissítés, dokumentumok strukturálása
Ismétlődő irodai folyamatok automatizálása

5. HR-közeli felhasználás: belső képzés és betanítás

Belső tudásanyagok feltöltése és strukturálása
Kollégák betanításának támogatása AI asszisztensekkel
Kvízek, tanulókártyák, tudástesztek készítése
Belső képzési anyagokból tanulási felületek létrehozása

6. AI az ügyfélszolgálatban és ügyfélkiszolgálásban

Ügyfélmegbeszélések leiratozása és feldolgozása
Meetingalapú chatbot vagy AI asszisztens készítése
Ügyfél támogató asszisztens létrehozása feltöltött hanganyagból vagy tudásanyagból
Gyorsabb, minőségibb ügyfélkiszolgálás AI-támogatással

7. AI-alapú döntéstámogatás

Piackutatás és mély kutatás
Versenytársfigyelés, piacra lépési és partnerkutatási feladatok
Vezetői dashboardok, kimutatások, összefoglalók
Fontos elv: az AI döntéselőkészítésre való, nem közvetlen döntéshozatalra

8. Haladó működés: készségek, projektek, asszisztensek, tudásbázisok

Saját AI asszisztensek / GPT-k létrehozása
Készségek tanítása az AI-nak
Tudásanyagok feltöltése és specializált feladatkörök kialakítása
Előadásból, meetingből vagy belső anyagból újrahasznosítható tudásbázis építése

9. Adatbiztonság és működési szabályok

Hozzájárulás és jogi megfelelés meetingfelvételeknél
Fizetős eszközök, adatkezelés, tanítás kikapcsolása
Bizalmas adatok kezelésének gyakorlati szempontjai

10. Bevezetési logika vállalkozásoknak

Első gyors nyereségek: adminisztráció, dokumentumkezelés, összefoglalók
Második szint: tudásbázis, projektek, asszisztensek
Harmadik szint: automatizáció és vezetői döntéstámogatás

Előadó: Vonnák Péter, ügyvezető igazgató Innogold Kft
A workshop piaci értéke: 160.000 Ft
A workshop díja*: 0 Ft
*Vállalkozások és egyéni vállalkozók számára a KKV innovációs vagy „de minimis” keret terhére térítésmentes. További részletek az innovációs keretről ITT olvashatóak.
REGISZTRÁCIÓ

HR Roadshow PÉCS 06.09.
2026-06-09 09:00 - 14:00 | A kamara székháza, 7625 Pécs, Dr. Majorossy I. u. 36., Zsolnay terem.
Szeretettel várjuk a vállalkozások képviselőit az Országos Humánmenedzsment Egyesület és a Pécs-Baranyai Kereskedelmi és Iparkamara közös szervezésében megvalósuló HR Roadshow pécsi állomására, amelyre 2026. június 9-én kerül sor.
Az esemény középpontjában a bértranszparencia aktuális kérdései állnak: a résztvevők szakmai előadóktól kaphatnak naprakész információkat és gyakorlati betekintést a témába. Az előadásokat kötetlen networking zárja.
A részletes program és jelentkezés feltételei a rendezvény plakátján olvashatóak.

ILA Berlin 2026 – Pioneering Aerospace kiállítás
2026-06-10 - 2026-06-14 | Berlin ExpoCenter Airport, A
A kétévente megrendezésre kerülő ILA Berlin szakkiállítás Connect & Meet nemzetközi üzleti partnerkereső programja 2026. június 10-14. között valósul meg Berlinben.

Az #ILAconnectandmeet az ILA Berlin 2026 hivatalos partnerkereső platformja, ahol a globális repülőgépipari szakemberek személyesen is találkozhatnak. Lehetőséget biztosít a tapasztalatcserére, új megoldások megismerésére és üzleti kapcsolatok kialakítására.

Hogyan profitálnak a résztvevők a rendezvényen való részvételből?

Közvetlen kapcsolatfelvétel konkrét partnerekkel és ügyfelekkel
Új termékek, szolgáltatások és beszállítók megismerése
Jövőbeli projektek előkészítése
Átfogó kínálat: az összes érdekelt partner egy helyen
Hálózatépítés a legmagasabb szinten: lehetőség megismerni a piacvezetőket, és kapcsolatot kialakítani potenciális partnerekkel
Innovációk és trendek megismerése a repülőgépipar, az űripar és a védelmi szektor területén

A résztvevők:

Repülőgépipari, űripari és védelmi ipari gyártók és fejlesztők
Ipari beszállítók és technológiai szolgáltatók
Értékesítési, beszerzési és termékfejlesztési vezetők
K+F szakemberek és projektvezetők
EU-s finanszírozású projektekben érdekelt szakemberek

Érintett iparágak:

Aviatika
Űripar
Védelmi ipar
Ipari beszállítók
Együttműködés európai projektekben (kiemelten: Horizon Europe Pillar II.)

Regisztrációs link: https://www.b2match.com/e/ilaconnectandmeet2026

Enterprise Horizon Start – ingyenes pályázati képzési program
2026-06-11 09:30 - 13:00 | Nemzeti Innovációs Ügynökség, 1077 Budapest, Kéthly Anna tér 1., Budapest, 1077, Magyarország
2026. június 11-én a Nemzeti Innovációs Ügynökség Nonprofit Zrt. “Enterprise Horizon” elnevezésű ingyenes pályázati képzési programjának keretében a kezdő szinttől egészen a Horizon Europe pályázat beadásáig támogatják a jelentkezőket. A program elsősorban a hazai kis- és középvállalkozásokat segíti a közvetlen uniós forrásokhoz történő hozzáférésben.

A kezdő képzés során áttekintést nyújtanak a Horizon Europe Pályázati rendszer sajátosságairól, a résztvevők felmérhetik, hogy érdemes-e pályázniuk.
Ezt követően, haladó szinten a konkrét pályázati felhívásokat, pénzügyi szabályokat, konzorciumépítési lehetőségeket mutatják be hazai jó példákkal, gyakorlati tapasztalatokkal alátámasztva.
A harmadik szinten pedig az EIC pályázat beadását tervező vállalkozásokat mentorálják egyénileg a pályázat beadásáig.
Következő képzési időpontjaink:

2026. május 20. szerda: kezdő pályázati képzés Start – Enterprise Horizon workshop | Nemzeti Innovációs Ügynökség
2026. június 11. csütörtök: haladó pályázati képzés Progress – Enterprise Horizon workshop | Nemzeti Innovációs Ügynökség
Mentorálási lehetőség EIC pályázók részére: Horizon Europe SUBMIT | Nemzeti Innovációs Ügynökség

A megadott linken tudnak regisztrálni az ingyenes képzésre, amennyiben bármilyen további kérdésük merülne fel a képzéssel vagy a regisztrációval kapcsolatosan, akkor jelezzék az ehorizon@niu.hu e-mail címen.

Jogvitákból, visszaélésekből eredő pénzügyi veszteségek számszerűsítése: forenzikus kárszámítási alapok
2026-06-11 10:00 - 12:00
Az MKIK Kereskedelmi Jogi Platformjának következő előadása:

Az előadás témája: Jogvitákból, visszaélésekből eredő pénzügyi veszteségek számszerűsítése: forenzikus kárszámítási alapok.
Az előadók: Dr. Farkas Ádám partner, az EY Forensic & Integrity Services üzletágának magyarországi és régiós vezetője és Dániel Bernáth, az EY Forensic & Integrity Services üzletágának menedzsere.
A kreditpontos képzésre a Magyar Jogász Egylet képzési oldalán van lehetőség regisztrálni.
https://kepzes.jogaszegylet.hu/esemenyek/515

Munkatapasztalat Komlón – egyéni utak, valódi fejlődés
2026-06-12 09:00 - 12:00 | Komló-Halbilitas Nonprofit Kft., Juhász Gyula utca 2., Komló, 7300
A Komló-Habilitas Nonprofit Közhasznú Kft. tájékoztató rendezvényt szervez az EFOP_PLUSZ-4.1.2-25-2026-00004 azonosító számú, „Munkatapasztalat Komlón – egyéni utak, valódi fejlődés” című projektje keretében. A program során a jelentkezők 9 hónapig az alábbi munkakörökben szerezhetnek munkatapasztalatot: kézi anyagmozgató, kézi csiszoló, összeszerelő, udvaros,
takarító, elszedő, táblásító, termék-összeállító, fúrógép-kezelő, betanított szövő és varró, termelési és irodai adminisztrátor, raktáros, csomagoló, portás, meós, eladó, esztergályos, asztalos.

A projekt keretében olyan fiatalok foglalkoztatására nyílik lehetőség, akik megfelelnek az alábbi feltételeknek:
1. A munkába állás tervezett időpontjában (2026. szeptember 1.) 18–29 év közötti életkorúak.
2. Köznevelési tanulmányaik során sajátos nevelési igényű (SNI) igazolással rendelkeztek, vagy fogyatékossággal élő státuszt szereztek.
Ha megfelelsz a fenti feltételeknek, szeretettel várunk Téged, szüleidet, hozzátartozóidat, osztálytársaidat és minden érdeklődőt tájékoztató rendezvényünkre, ahol részletes információt nyújtunk a programról, a jelentkezés feltételeiről és a résztvevők számára biztosított lehetőségekről.
Időpont: 2026. június 12. (péntek), 9:00 óra
Helyszín: Komló-Habilitas Nonprofit Közhasznú Kft.
7300 Komló, Juhász Gyula utca 2.
A részvétel ingyenes, azonban regisztrációhoz kötött.
Jelentkezni az alábbi e-mail címen lehetséges: info@komlohabilitas.hu
PROGRAM:
9:00 – 10:00 Köszöntő, tájékoztató
10:00 – 11:00 Üzemlátogatás
11:00 – 12:00 Kérdések-válaszok

TAIWAN EXPO 2026 – Varsó | Nemzetközi üzleti és B2B lehetőségek
2026-06-15 - 2026-06-24
A Taiwan Expo 2026 in Europe Varsóban, az EXPO XXI kiállítási központban kerül megrendezésre 2026. június 22-24. között. A rangos nemzetközi esemény célja az európai és tajvani vállalatok közötti üzleti kapcsolatok erősítése, valamint új piaci és együttműködési lehetőségek feltárása.
A kiállítás átfogó képet ad Tajvan innovációs és technológiai képességeiről, különös tekintettel a digitális átállásra, az intelligens gyártásra, az okos energia megoldásokra és a biztonságtechnológiára.
Szakkiállítás és személyes tárgyalások: 2026. június 22-24.
Online tárgyalások: 2026. június15-24.

Fő tématerületek:

Intelligens technológiák (AI, IoT, digitális megoldások)
Okos gyártás és ipari automatizáció
Okos energia és fenntartható rendszerek
Városfejlesztés és smart city megoldások
Biztonság és pilóta nélküli járművek
Életmód és fogyasztási termékek

A rendezvény mottója: „Resilient, Rebuild, Reliable”, amely a rugalmas ellátási láncok, az újjáépítés és a megbízható nemzetközi partnerségek fontosságát hangsúlyozza.
A kiállításhoz kapcsolódóan nemzetközi B2B matchmaking eseményt is szervez az Enterprise Europe Network nemzetközi hálózata, ahol közel 70 tajvani kiállító kínál üzleti együttműködési lehetőségeket. A találkozók ( személyes vagy online formában) előre szervezett, 30 perces, személyes üzleti megbeszélések formájában zajlanak, melyre előzetes regisztráció szükséges:
https://www.b2match.com/e/een-matchmaking-taiwan-expo-europe
További információ:
Tajvani Külkereskedelmi Fejlesztési Tanács (TAITRA), Bp-i regionális iroda (HUN, SLO, CRO, SRB)
E-mail: ttc@taitra.hu

PCI Days 2026 - gyógyszer- és kozmetikai ipari vásár
2026-06-16 - 2026-06-18
A gyógyszer- és kozmetikai ipari vásár 2026. június 16–18. között kerül megrendezésre Varsóban.

Az esemény Lengyelország egyetlen nemzetközi szakvására, amely összeköti a kozmetikai, gyógyszeripari és étrend-kiegészítő gyártókat és az ezen ágazatok fejlődését támogató nyersanyag-, csomagolóanyag-, technológia- és szolgáltatói beszállítókat. Lehetőséget biztosít tapasztalatcserére, a legmodernebb megoldások bemutatására, megismerésére és üzleti kapcsolatok kialakítására.

Miért éri meg részt venni az eseményen?

Átfogó kínálat: az összes érdekelt partner egy helyen
Hálózatépítés a legmagasabb szinten: lehetőség megismerni a piacvezetőket és kapcsolatot kialakítani beszállítókkal
Innovációk és trendek megismerése
Professzionális képzési program

A résztvevők:

Kozmetikumok, gyógyszerek és étrend kiegészítők gyártói
Szakértők a jogi szabályozás területén
Saját márkák fejlesztéséért felelős vezetők
Egyetemek képviselői

Az esemény hivatalos oldala: https://pcidays.pl/

Újraindul a Klaszter Reggeli szakmai programsorozat Pécsen
2026-06-17 09:00 - 11:00
A Kreatív Ipari Klaszter megújuló szakmai programsorozatot szervez. A Pécs Városi Civil Keret támogatásával ismét kezdetét veszi a Klaszter Reggeli.

A programsorozat alapvető küldetése a kreatív ipari vállalkozások kohéziójának és jövedelemtermelő képességének erősítése, valamint a modern szellemiség és értékek meghonosítása az üzleti kultúrában.
A találkozók fő célkitűzései:

A szektor jövőjével kapcsolatos közös gondolkodás elősegítése.
A tagvállalatok közötti szinergiák és a bizalmi háló erősítése.
Új, potenciális tagok és partnerek bevonása.
Konkrét, közös projektek és üzleti együttműködések megalapozása.

A szakmai egyeztetéseknek különböző pécsi helyszínek adnak otthont, ahol a kötetlen beszélgetések mellett kiváló vendéglátás várja a résztvevőket.
Az első alkalom részletei:

Időpont: Június 17. (szerda), délelőtt 9:00–11:00
Helyszín: PVSK új csarnoka (7622 Pécs, Verseny utca 11–13.)

Tervezett további időpontok:

Július 8.
Augusztus 26.
Szeptember 9.
Szeptember 23.

Jelentkezés és közreműködés:
A rendezvényen való részvétel regisztrációhoz kötött. A részvételi szándékot az alábbi linken elérhető jelentkezési lap kitöltésével lehet jelezni: https://forms.gle/CsJVGzfDDiy81c4K7

A Facebook eseményt ide kattintva érhetik el.
Szakmai előadók jelentkezése:
Amennyiben a fenti alkalmakhoz szakmai előadással, prezentációval is szeretnének hozzájárulni a résztvevők, a szervezők örömmel fogadják a visszajelzéseket és a témajavaslatokat.
Bízunk benne, hogy a programsorozat a helyi vállalkozások aktív részvételével idén is hatékonyan járul hozzá a pécsi kreatív ipari közösség és a gazdasági élet fejlődéséhez.

China Brand Fair 2026 – Közvetlen üzleti lehetőségek kínai partnerekkel
2026-06-18 - 2026-06-20 | HUNGEXPO Budapesti Vásárközpont, Albertirsai út 10., Budapest, 1101, Magyarország
A China Brand Fair 2026 nemzetközi üzleti kiállítás 2026. június 18–20. között kerül megrendezésre a budapesti Hungexpo területén. A szervezők szeretettel várják a magyar, köztük a baranyai vállalkozásokat is, akik új beszállítói kapcsolatokat kívánnak kiépíteni, illetve bővíteni nemzetközi üzleti hálózatukat.

A rendezvény kiváló lehetőséget kínál arra, hogy a résztvevők közvetlenül, közvetítők nélkül vegyék fel a kapcsolatot ellenőrzött kínai gyártókkal, megismerjék a legfrissebb iparági trendeket és innovációkat, valamint hosszú távú üzleti együttműködéseket alapozzanak meg.
A kiállításon több mint 300 kínai vállalat képviselteti magát, különböző iparágakból, így a látogatók széles kínálatból választhatnak potenciális partnereket. A helyszínen lehetőség nyílik személyes üzleti tárgyalások lebonyolítására, amely hatékony módja a konkrét együttműködések előkészítésének.
Miért érdemes részt venni?

közvetlen kapcsolatfelvétel megbízható kínai gyártókkal
több mint 300 kiállító egy helyen
legújabb termékek és technológiai innovációk megismerése
személyes B2B tárgyalási lehetőségek
ingyenes részvétel (regisztrációhoz kötött)

Időpont és helyszín: 2026. június 18–20., Budapest, Hungexpo
A rendezvény látogatása díjmentes, azonban előzetes regisztráció szükséges az alábbi linken: REGISZTRÁCIÓ
A tárgyalások előzetes tervezését megkönnyítendő, az alábbiakban mellékeljük a rendezvényre eddig regisztrált kínai kiállítók listáját: Chinese companies 04.28.

Pécs épít: kreatív ipar és innováció
2026-06-19 09:00 - 12:00 | Charter Informatika Co-Working Tér (Pécs Kodolányi János u. 25.)
A KIKK Egyesület Kreatív Ipari Kompetencia Programjának második rendezvényére 2026. június 19-én 9.00 órától kerül sor a
Charter Informatika Co-Working Tér helyszínen. (Pécs Kodolányi János u. 25.)

Miről szól a rendezvény?
A magyar kreatív ipar valós kihívások előtt áll – és egyre több lehetőség előtt is. Az AI eszközök átírják a munkavégzés szabályait, a közösségi együttműködések új piacokat nyitnak meg, a régión belüli hálózatosodás pedig olyan versenyelőnyt teremthet, amelyet egyedül nehéz megszerezni.
Ezen a délelőttön nem elvont trendekről, hanem valódi pécsi tapasztalatokról, konkrét eszközökről és a régió kreatív ökoszisztémájának jövőjéről beszélgetünk – előadásokkal és nyílt panelbeszélgetéssel.
Az előadók:
🎤 Morvai Levente – Charter Informatika vezető
Az AI üzleti alkalmazásának valósága: hogyan változtatja meg a mesterséges intelligencia a mindennapi vállalkozói működést, és mit jelent ez konkrétan a kreatív szektor számára – saját és ügyfelei tapasztalatai alapján.
🎤 Csikós Gergely – matchXelerate
Hogyan épül egy innovációs közösség Pécsett? A matchXelerate célja, hogy a tudomány, a technológia, a kultúra és a civil szféra szereplőit összekapcsolja – és ebben a kreatív iparnak kulcsszerepe van.
🎤 Kovács Tamás – TSP Stúdió vezető
Egy pécsi kreatív stúdió útja: hogyan működik, mire épít és merre tart a TSP Stúdió a hazai kreatív piacon.
🎤 Krizsán Barbara – Salone Medici, Art Director
Salone Medici és a design: kreatív és élményközpontú innováció a vendéglátásban. Hogyan válik egy vendéglátóhely komplex kreatív márkává – arculatépítés, történetmesélés, művészeti együttműködések és olasz kulturális inspirációk.
Az előadásokat nyílt panelbeszélgetés zárja, ahol te is bekapcsolódhatsz a párbeszédbe.
Miért érdemes eljönni?
Mert a rendezvény nem csupán előadásokból áll. Teret adunk a párbeszédnek, a személyes kapcsolatok kiépítésének és olyan együttműködések megalapozásának, amelyek a régió kreatív iparát hosszú távon erősítik. Klasztertagként különösen fontosnak tartjuk, hogy te is ott legyél – a közösség erejét azok adják, akik aktívan részt vesznek benne.
A részvétel ingyenes, de regisztrációhoz kötött.
👉 Regisztrálj itt: www.kikk.hu/program
📅 Jelezd részvételed a Facebook eseményen is!
A rendezvény a Nemzetgazdasági Minisztérium támogatásával, az Üzleti Környezet Fejlesztési Program keretében valósul meg.

SMART BARx konferencia
2026-06-23 09:30 - 17:30
Június 23-án kerül sor a Pécsi Tudományegyetem izgalmas rendezvényére, a SMART BARx konferenciára, amely a mesterséges intelligencia, a robotika és az adatvezérelt technológiák oktatásra, gazdaságra és mindennapi életünkre gyakorolt hatásait állítja a középpontba.

Az MI ma már nem a jövő ígérete, hanem jelenünk meghatározó valósága. Ezt felismerve a PTE egy éve indította el Smart University Programját, amelynek célja, hogy az oktatás és kutatás mellett teret adjon az interdiszciplináris inspirációnak, valamint támogassa az új szakmai együttműködések létrejöttét.
A SMART BARxcélja, hogy átfogó, inspiráló és gyakorlatközpontú szakmai párbeszédet teremtsen a mesterséges intelligencia legfrissebb eredményeiről és alkalmazási lehetőségeiről.
A szakmai nap kiemelt témái:

Generatív és agentic AI hatása a döntéshozatalra
Oktatás – intelligens technológiák szerepe a tanulás átalakulásában
Robotika – élő bemutatók és interaktív technológiák
Ember–AI együttműködés
Egészségügy és MedTech

Tervezett program:

09:30 – 10:00 Regisztráció
10:00 – 10:10 Ünnepi köszöntő, megnyitó
Dr. Miseta Attila, rektor, Pécsi Tudományegyetem
10:10 – 10:15 Együttműködési szándéknyilatkozat aláírása
10:15 – 10:30 Smart University, az első év
Siptár Dávid, PTE
10:30 – 10:50 Agentic AI és generatív MI a vállalatirányításban: folyamatok, döntések, felelősség
Dr. Szabados Levente, Neuron Solutions, Frankfurt School of Finance and Management
10:50 – 11:10 Előadás
Dr. Levendovszky János, BME
11:10 – 11:50 Kerekasztal beszélgetés: Döntési autonómia az AI mellett: fennmaradás vagy átrendeződés?
Résztvevők: Dr. Szabados Levente, Dr. Levendovszky János, Karsa Róbert
Moderátor: Zámbori Bíró Tamás
11:50 – 12:10 Jogi megfelelőség: MI a versenyelőny?!
Dr. Vajda Viktor, Magyar Mesterséges Intelligencia Tanács
12:10 – 13:00 Ebédszünet
12:40 – 13:00 Robot bemutató
13:00 – 13:20 Ember-AI együttműködés
Dr. habil. Lőrincz András, ELTE
13:20 – 13:40 Robotok az idősgondozásban
Dr. Korcsok Beáta, ELTE
13:40 – 14:20 Kerekasztal beszélgetés
Résztvevők: Dr. Lőrincz András, Dr. Korcsok Beáta
Moderátor: Dr. Betlehem József
14:20 – 15:20 Poszterszekció
SMART UNIVERSITY kiemelt projektek
15:20 – 15:45 Kávészünet
Oktatási Szekció
15:45 – 16:05 Hatékony nyelvtanulás AI támogatással
Miholics Zoltán, Xeropan
16:05 – 16:25 MI az oktatási és tanulási gyakorlatban
Dr. Egervári Dóra, Dr. Vörös Zoltán
16:25 – 17:00 Kerekasztal beszélgetés: Új szerepek és kihívások megjelenése az oktatásban
Résztvevők: Miholics Zoltán, Dr. Vörös Zoltán
Moderátor: Dr. Egervári Dóra
Medtech Szekció
15:45 – 16:05 Előadás
16:05 – 16:25 Mesterséges intelligencia az egyetemen és a mérnöki gyakorlatban: lehetőségek, veszélyek és a valós korlátok
Dr. Schiffer Ádám, PTE
16:25 – 17:00 Kerekasztal beszélgetés: Technológia és gyógyítás határán: merre tart a MedTech?
Résztvevők: Dr. Schiffer Ádám
Moderátor: Schmidt Péter
17:00 – 17:45 Networking

A konferencián való részvétel díjmentes, ám előzetes regisztrációhoz kötött.
Regisztráció

A programváltoztatás jogát a szervezők fenntartják.

Személyes tanácsadás vállalkozásoknak – digitális ügyintézés egyszerűbben
2026-06-24 09:00 - 13:00 | A kamara székháza, 7625 Pécs, Dr. Majorossy I. u. 36., Zsolnay terem.
A vállalkozások mindennapi működésében egyre nagyobb szerepet kapnak a digitális közigazgatási ügyintézési rendszerek. Az online felületek gyorsabbá és kényelmesebbé tehetik az ügyintézést, ugyanakkor sok esetben kihívást jelenthet eligazodni a különböző rendszerek, szolgáltatások és nyilvántartások között.
A vállalkozások támogatása érdekében kis létszámú, személyes tanácsadási alkalmakat hirdetünk, ahol a résztvevők közvetlenül a szakértővel egyeztethetik a digitális ügyintézéssel kapcsolatos kérdéseiket, gyakorlati problémáikat és tapasztalataikat. A tanácsadás kiemelten hasznos lehet vállalkozóknak, cégvezetőknek, valamint adminisztrációval foglalkozó munkatársaknak, akik szeretnék magabiztosabban, gyorsabban és tudatosabban intézni vállalkozásuk digitális közigazgatási ügyeit.

A személyes konzultációk során lehetőség nyílik többek között a:

NAV,
Magyarország.hu,
Ügyfélkapu/Cégkapu,
ÜPO,
ONYA,
e-Papír,
e-Önkormányzat,
valamint más, online ügyintézéshez kapcsolódó felületek használatához kötődő kérdések átbeszélésére.

A kis létszámú forma lehetővé teszi, hogy a résztvevők saját vállalkozásuk működéséhez igazodó, gyakorlati segítséget kapjanak, és konkrét ügyintézési kérdéseikre is választ kaphassanak. A személyes konzultáció időkerete egy-egy csoportnak 50 perc – a pontos időbeosztásokat a kamara munkatársa telefonon egyezteti a jelentkezőkkel!
Időpontok és helyszínek:

2026. június 11. (csütörtök) 10.00-tól 14.00-ig a Győr-Moson-Sopron Vármegyei Kereskedelmi és Iparkamarában (cím: 9022 Győr, Szent István út 10/A.)

Online regisztráció (GYŐR)

2026. június 24. (szerda) 9.00-tól 13.00-ig a Pécs-Baranyai Kereskedelmi és Iparkamarában (cím: 7625 Pécs, Majorossy I. u. 36.)

Online regisztráció (PÉCS)

2026. június 25. (csütörtök) 9.00-tól 13.00-ig a Csongrád-Csanádi Kereskedelmi és Iparkamarában (cím: 6721 Szeged, Párizsi krt. 8-12.)

Online regisztráció (SZEGED)

A személyes tanácsadást tartja:
Németh Zsuzsanna, aki több évtizedes pénzügyi és vállalkozási tapasztalattal támogatja a vállalkozókat és magánszemélyeket bérszámfejtési, könyvelési és pénzügyi területen.
A részvétel térítésmentes, azonban előzetes jelentkezéshez kötött. A férőhelyek száma korlátozott, ezért kérjük az érdeklődő vállalkozásokat, hogy részvételi szándékukat időben jelezzék.
Vegyen részt a személyes tanácsadáson, és tegye egyszerűbbé, gyorsabbá és hatékonyabbá vállalkozása digitális ügyintézését!

AI klub összejövetel
2026-06-24 13:00 - 15:00 | Harman Professional Kft, Üszögi Kiserdő 1/C, Pécs
A kamara, a PTE és a Körber által létrehozott szakmai klub következő ülésére 2026. június 24-én kerül sor.

Időpont: 2026.06.24 (szerda) 13:00-15:00
Helyszín: Harman Professional Kft. (7630 Pécs, Üszögi Kiserdő u 1/C)

Program
13:00 – 13:10 Köszöntő – Herbály István alelnök, Pécs-Baranyai Kereskedelmi és Iparkamara; ügyvezető. Contrall Kft.
13:15 – 13:45 Harman Professional Kft. szakemberének előadása
13:45 – 14:15 Voice bot fejlesztése a Pétávnál – Teszárik Zoltán ügyvezető, Anderson Group Hungary Kft.
14:15 – 14:45 Ne keresd, kérdezd! Vállalati adatok biztonságos elérése AI-al – Batki Gábor ügyvezető, Digistar Kft.

A rendezvényen a részvétel ingyenes, de regisztrációhoz kötött. A jelentkezéseket korlátozott számban tudjuk fogadni.
Jelentkezési határidő: 2026.06.19

Jelentkezési lap

AI klub 2026.06.24

Név

Cégnév

Adószám

E-mail cím

Adatkezelési tájékoztató
*

A tájékoztató tartalmát megismertem és elfogadom.

Adatkezelési tájékoztató

Beküldés

A rendezvény a Magyar Kereskedelmi és Iparkamara Vállalkozásfejlesztési Projektjének megbízásából, Magyarország Kormányának támogatásával valósult meg.

Kutyamentő nap
2026-06-27 09:00 - 17:00
A Komlói Esély az Esélyteleneknek Kutyamentő Egyesület és a Komló-Habilitas Nonprofit Közhasznú Kft. június 27-én 9 órától 15 óráig Komlón (Juhász Gy. u. 1.) Örökbefogadó napot tart. Az eseményre kölyökkutyákat illetve pár nagyobb testű kutyát fognak kihozni. A Komló-Habilitas is kitelepül saját termékekkel illetve lesznek még olyan helyi vagy az Egyesület által ismert árusok, akik szintén a helyszínen lesznek.

EU Business Hub @ World Health Expo 2026
2026-06-30 - 2026-07-05
Egészségipari vállalkozása van, és nyitna a japán piac felé? Az EU Business Hub támogatásával ez most lehetséges!

Az EU Business Hub @ World Health Expo 2026 rendezvény résztvevői megismerkedhetnek az orvosi technológia fejlődésével, többek között a telemedicinával, az egészségügyben alkalmazott mesterséges intelligenciával és a regeneratív orvoslással, miközben tájékozódhatnak a legújabb iparági trendekről.
Jelentkezési határidő: 2026. március 24.
További információért csatlakozzon a tájékoztató webináriumhoz, hogy többet tudjon meg az üzleti küldetés menetrendjéről, a kiválasztott vállalatok számára biztosított előnyökről, a jelentkezési folyamatról, valamint a sikeres jelentkezéshez szükséges tippekről és trükkökről!
Időpont: 2026. február 3., 10:00 CET
Helyszín: Online
REGISZTRÁLJON ITT

Miről szól ez a küldetés?
Az EU Business Hub program keretében legfeljebb 50 európai kkv-t és induló vállalkozást választanak ki és támogatnak az egészségügyi és orvostechnikai berendezések ágazatában, hogy részt vehessenek a World Health Expo 2026 kiállításon Japánban, az INTEX Osaka kiállítási központban. A 2025 Japan Health (a WHX elődje) kiállításon 425 kiállító vállalat és csaknem 10 000 látogató vett részt, így ez az esemény Japán egyik vezető egészségügyi és orvostechnológiai rendezvényévé vált.
Az EU Business Hub biztosítja az EU pavilont a kiállításon, amely értékes platformot kínál a vállalatok számára termékeik és szolgáltatásaik bemutatására, demonstrációkra, hálózatépítésre és ügyfélszerzésre. Ez az üzleti küldetés 2026. június 30. és július 4. között kerül megrendezésre, és kiváló lehetőséget kínál a hálózatépítésre és a potenciális japán üzleti partnerekkel és iparági vezetőkkel való kapcsolatfelvételre. Az EU pavilonban egy dedikált üzleti coaching csapat és professzionális tolmácsok állnak rendelkezésre az európai vállalatok termékeinek és technológiáinak népszerűsítésére, biztosítva a kiállítás látogatói számára a maximális láthatóságot. A küldetés során megrendezett hálózatépítő esemény növeli a potenciális üzleti partnerekkel és ügyfelekkel való kapcsolatfelvétel lehetőségét.
Ez az üzleti küldetés egyedülálló lehetőséget kínál az európai kkv-k és startupok számára, hogy értékes kapcsolatokat építsenek ki, megoldásaikat bemutassák az EU pavilonban, tartós kapcsolatokat építsenek ki japán vállalkozásokkal, és közösen új üzleti lehetőségeket fedezzenek fel.
Kiknek szól a felhívás?
Az orvosi és egészségügyi berendezések szektorában tevékenykedő európai kkv-knak, többek között az alábbi technológiákkal foglalkozó vállalkozásoknak:

Orvosi berendezések
AI-alkalmazások az egészségügyben
Képalkotás és diagnosztika
IKT az egészségügyben
Eldobható termékek és fogyasztási cikkek
Regeneratív medicina és szövetmérnöki
Digitális egészségügy
Nanotechnológia az egészségügyben
Segítő technológiák
Távorvoslás és távoli egészségügyi monitorozás

Japán üzleti szereplők, különösen vásárlók, forgalmazók és K+F partnerek az állami és magánszektorban, valamint japán befektetők.
Az üzleti küldetés áttekintése
Az oszakai üzleti küldetés összesen öt napig tart, amely magában foglalja a háromnapos kiállítást, üzleti partnerkeresést és hálózatépítést a WHX-en, valamint ágazati betekintést és tanulmányutat.
Az üzleti küldetés programja a következő:

1. nap: Érkezés Oszakába és üdvözlő rendezvény.
2. nap: Tájékoztató és előadások ágazati szakértőkkel, üzleti találkozók vagy helyszíni látogatások.
3–5. nap: Kiállítás, hálózatépítés és üzleti találkozók a World Health Expo rendezvényen.

Az EU-s résztvevők számára nyújtott szolgáltatások/előnyök

Üzleti találkozók, amelyek előre egyeztetett személyes találkozókat eredményeznek gondosan kiválasztott japán vállalatokkal.
Piaci információk, beleértve az ágazati tájékoztatókat, amelyek értékes betekintést nyújtanak a japán piacba és a potenciális lehetőségekbe
Kulturális és nyelvi támogatás, például tájékoztatók a japán üzleti életről, valamint tolmácsolási és fordítási támogatás
Pénzügyi támogatás legfeljebb 1000 euró értékben, amely a projekt által társfinanszírozott további, személyre szabott szolgáltatások (pl. fordítás, nyomtatás, jogi tanácsadás) igénybevételére fordítható
Szállodai szállás (Grand Prince Hotel Osaka Bay) négy éjszakára – a program összesen legfeljebb 1000 eurót fedez a szállásköltségekből
A World Health Expo kiállítási díjának fedezése

További információ és jelentkezés ITT

Jelentkezési határidő: 2026. március 24.

Generációváltás a KKV-k életében - IV. UniNext Benchmarking Club
2026-06-30 16:00 - 19:00 | Kikelet kitchen & bar, Pécs Málics Ottó út 1, Málics Ottó út 1, Pécs, 7635
A Pécsi Tudományegyetem UniNext Benchmarking Club eseménysorozatának negyedik rendezvénye ezúttal a generációváltás aktuális kérdéseit állítja középpontba. A megvalósuló esemény lehetőséget teremt arra, hogy a résztvevők kötetlen, mégis szakmailag értékes környezetben gondolkodjanak közösen a generációváltás kis- és középvállalkozások életében betöltött szerepéről, kihívásairól és lehetőségeiről.

Időpont: 2026.06.30 (kedd) 16:00-19:00
Helyszín: Kikelet kitchen & bar, Pécs Málics Ottó út 1

A részvétel ingyenes, de regisztrációhoz kötött.
REGISZTRÁCIÓ
Kérjük, hogy részvételi szándékát 2026. június 26. (péntek) 12:00 óráig szíveskedjen jelezni.

Program

15:30 – 16:00
Regisztráció

16:00 – 16:10
Köszöntő beszédek

Teleky Luca, Teleky Cégcsoport
Decsi István, kancellár, Pécsi Tudományegyetem

16:10 – 16:25
Előadás – Gerhát Mihály, vezető menedzser, PwC Magyarország

16:25 – 16:40
Előadás – Groo Gyula, Business Development & Sales, Greenwood Power Kft.

16:40 – 16:55
Előadás – Paulovits Márton, igazgató, Felvásárlások és Akvizíciók, EY Magyarország

16:55 – 17:15
Kávészünet

17:15 – 18:00
Kerekasztal-beszélgetés – Cégből örökség vagy új növekedési pálya? – Generációváltás, tudásátadás és megújulás a KKV-ban

moderátor: Egyed Mihály, humánpolitikai igazgató, Pécsi Tudományegyetem
Nagy Enikő, ügyvezető, R-Water Kft.
Piacsek László, humánerőforrás-fejlesztési projektvezető, PBKIK
Cserkúthy András, ügyvezető, GLT Delta Épületgépész Kft.
Székely Dalma, ügyvezető, Hardbit Kft.

18:00 – 19:00
Garden party exkluzív élőzenével

A programváltozás jogát a szervezők fenntartják.

A divat nemzetközi üzletember találkozója – Torino Fashion Week 2026
2026-07-01 - 2026-07-02
A 11. Torinói Divathét részeként idén újra megrendezésre kerül a B2B Torino Fashion Match, az Enterprise Europe Network nemzetközi üzletember találkozója a divat-ipar szereplői számára 2026. július 1–3. között.
A nemzetközi esemény összehozza a kreatívipari vállalatokat, textilipari gyártókat és innovatív márkákat a világ minden tájáról, kiemelt figyelmet fordítva a fenntarthatóságra, a technológiai fejlődésre és a teljes ellátási láncra. Az üzletember találkozó a textil- és divatipar szereplőinek, a tervezőknek, a startupoknak, valamint a kis- és nagykereskedőknek egyaránt kiváló lehetőséget nyújt a nemzetközi piacon való megjelenésre. A résztvevők első kézből ismerhetik meg a divatipar legújabb trendjeit, miközben célzottan építhetik és bővíthetik külföldi partnerkapcsolataikat az előre leszervezett b2b tárgyalások során.

A résztvevők az előzetesen létrehozott cégprofiljuk segítségével hatékonyan mutathatják be termékeiket és szolgáltatásaikat. A személyre szabott, előre egyeztetett találkozók lehetőséget adnak arra is, hogy célzottan találjanak számukra releváns üzleti partnereket és üzleti lehetőségeket.
KIEMELT TÉMÁK:

Divat- és textilipar: legújabb trendek, tervezési innováció és nemzetközi piaci stratégiák
Fenntarthatóság és körforgásos gazdaság: újrahasznosítás és zöld átállás a divatban
Sportruházat és ipari textíliák
Digitális transzformáció és mesterséges intelligencia a divatban
Kereskedelem és marketing: kis- és nagykereskedelem, e-kereskedelem, márkaépítés és fogyasztói élmény
Női vállalkozásfejlesztés és inkluzív vezetés

Az üzletember találkozón való részvétel ingyenes, de előzetes regisztrációhoz és jóváhagyáshoz kötött: https://www.b2match.com/e/b2b-torino-fashion-match-2026
Az eseményre történő kiutazás és szállás költsége és megszervezése a résztvevő feladata.
Regisztrációs határidő: 2026. június 29.
További információ: een@pbkik.hu

A szabadkereskedelem kapujában – Az EU–India szabadkereskedelmi megállapodás lehetőségei
2026-07-01 14:30 - 16:30 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Magyar Kereskedelmi és Iparkamara India Regionális Bizottsága szakmai rendezvényt szervez, amelynek középpontjában az EU–India szabadkereskedelmi megállapodás által kínált gazdasági és kereskedelmi lehetőségek állnak. Az esemény fő célja az MKIK India Regionális Bizottságának bemutatkozása, valamint az EU-India szabadkereskedelmi megállapodás nyújtotta lehetőségek részletes bemutatása.

Az esemény részletei:
Időpont: 2026. július 1. (szerda), 14:30
Helyszín: MKIK székház (Budapest, 1122 Pethényi köz 10.)
Szervező: Magyar Kereskedelmi és Iparkamara
Nyelv: angol (tolmácsolást nem biztosítanak)
Jelentkezési határidő: 2026. június 26., 18:00

Programterv
14:15-14:30 – Regisztráció
14:30-14:50 – Köszöntőbeszédek

Rév András, az India Regionális Bizottság elnöke
Őexc. Shri Anshuman Gaur, India magyarországi nagykövete

14:50-15:10 – Az India Regionális Bizottság bemutatkozása
15:10-15:25 – Az EU-India szabadkereskedelmi megállapodás lehetőségei

Őexc. Shri Anshuman Gaur, India magyarországi nagykövete

15:25-15:40 – A magyar-indiai kétoldalú kapcsolatok lehetőségei

Kardos Levente, Magyarország Újdelhiben állomásozó külgazdasági attaséja (online)

15:40-16:30 – Networking és konzultációs lehetőség az előadókkal

A részvétel feltételei
A részvétel ingyenes, de előzetes online regisztrációhoz kötött. A férőhelyek száma korlátozott, ezért a jelentkezéseket azok beérkezésének sorrendjében fogadják el. Egy vállalkozás képviseletében legfeljebb 2 fő vehet részt.
Jelentkezést azon vállalkozások képviselőitől tudnak elfogadni, amelyek kamarai regisztrációs kötelezettségüknek eleget tettek, valamint az állami szervezetek, a Nemzeti Agrárgazdasági Kamara és a Magyar Ügyvédi Kamara tagjainak jelentkezését.
Regisztrációs link

Adatkezelési tájékoztató
A rendezvényen kép- és/vagy hangfelvétel készülhet. A résztvevő a regisztrációval, illetve a rendezvényen való részvételével hozzájárul ahhoz, hogy az MKIK a megadott személyes adatait kezelje, valamint a róla készült kép- és hangfelvételeket a rendezvényről szóló tájékoztatóiban, kiadványaiban és online felületein felhasználja. Az adatkezelés az MKIK Adatkezelési Tájékoztatójában foglaltak és a hatályos jogszabályok szerint történik.
A tájékoztató: www.mkik.hu

MI a teendő a cégnél? - Ingyenes online tájékoztató az EU MI-rendelet gyakorlati elvárásairól
2026-07-08 10:00 - 11:00 | Online – Zoom
Használnak a munkatársai ChatGPT-t, Microsoft Copilotot, Geminit, Canvát vagy más mesterségesintelligencia-eszközt a mindennapi munkában? Ügyfélkommunikációhoz, marketinghez, adminisztrációhoz, HR-feladatokhoz, pénzügyi előkészítéshez vagy belső dokumentumok feldolgozásához? Akkor az MI-használat már nemcsak hatékonysági kérdés, hanem adatvédelmi, működési és megfelelési szempontból is fontos terület.

A 2024-ben hatályba lépett EU MI-rendelet új elvárásokat fogalmaz meg azokkal a szervezetekkel szemben, ahol MI-rendszereket használnak.
A rendelet 4. cikke szerint az MI-rendszerek szolgáltatóinak és alkalmazóinak intézkedéseket kell tenniük annak érdekében, hogy a munkatársaik, valamint a nevükben MI-rendszerekkel dolgozó személyek megfelelő szintű MI-jártassággal rendelkezzenek.
Enterprise Europe Network
2026 augusztusától a rendelet felügyeleti és végrehajtási szabályai is élesebb szakaszba lépnek. Ezért érdemes már most átgondolni, hogyan használják a vállalkozás munkatársai az MI-eszközöket, milyen adatokat visznek be ezekbe a rendszerekbe, mikor szükséges emberi ellenőrzés, és milyen dokumentálható lépéseket tett a szervezet az MI-jártasság fejlesztése érdekében.
A Pécs-Baranyai Kereskedelmi és Iparkamara, valamint önkéntes tagja a KALM GROUP ingyenes online tájékoztatót szervez, amelyen dr. Stier Kata jogász, MI-etikai és digitális megfelelési szakértő mutatja be, hogy az EU MI-rendelet 4. cikke szerinti MI-jártassági elvárás mit jelenthet a gyakorlatban egy kis- vagy középvállalkozás számára.
A rendezvény közérthető, gyakorlati példákon keresztül segít eligazodni abban, hogy mire érdemes figyelni a céges MI-használat során.
A tájékoztató fő témái

milyen céges helyzetekben jelenik meg ma az MI-használat;
milyen adatokkal kell fokozott óvatossággal bánni MI-eszközök használatakor;
mikor szükséges emberi ellenőrzés az MI által készített tartalmak és javaslatok felett;
milyen első, dokumentálható lépéseket tehet egy vállalkozás;
hogyan kapcsolódik az MI-használat az adatvédelemhez, a belső szabályzatokhoz és a működési kockázatokhoz.

Időpont: 2026. július 8. (szerda) 10.00-11.00
Helyszín: Online, Zoom-felületen. A belépési linket a regisztrációt követően küldjük meg.
Részvétel: A részvétel ingyenes, de regisztrációhoz kötött.
Regisztráció
A jelentkezők előzetesen is tájékozódhatnak a legfontosabb tudnivalókról: MI_kockazat_osszefoglalo_KALM

2026.07.08. AI Act tájékoztató

Jelentkező neve
*

Email címe
*

Telefonszáma
*

Vállalkozás neve
*

Vállalkozás adószáma

Adatkezelési tájékoztató
*

A tájékoztató tartalmát megismertem és elfogadom.

Adatkezelési tájékoztató

Beküldés

Üzleti délután női vezetőknek és vállalkozónőknek - B2W (Business2Woman) Roadshow Pécsett
2026-07-15 14:00 - 17:00 | Pécsi Kereskedelmi Központ
A B2W és a Valódi Nők szakmai közössége a Pécs-Baranyai Kereskedelmi és Iparkamara közreműködésével üzleti délutánt szervez Pécsett női vezetők, vállalkozónők és vállalkozásukat fejleszteni kívánó érdeklődők számára.
A program célja, hogy támogassa a baranyai vállalkozó nőket és üzletasszonyokat üzleti céljaik megvalósításában, vállalkozásuk fejlesztésében, személyes márkájuk tudatos építésében, valamint szakmai kapcsolatrendszerük bővítésében. A rendezvény ugyanakkor nemcsak az üzleti növekedésről szól: fontos üzenete, hogy a sikeres vállalkozói működés akkor fenntartható hosszú távon, ha az együtt jár a jólléttel, az egészséges életminőséggel és a tudatos egyensúlyteremtéssel is.

A B2W Roadshow pécsi állomása azt a szemléletet hozza el Baranyába, amely szerint lehet egyszerre eredményesen vállalkozni, szakmailag fejlődni, kapcsolatokat építeni és közben jól, egészségesen, önazonosan működni. A program gyakorlati tudást, inspirációt és kapcsolódási lehetőséget kínál azoknak, akik szeretnének új lendületet adni vállalkozásuknak és saját vezetői szerepüknek.
A program három kiemelt témára épül:

személyes márkaépítés és rebranding,
vállalkozásfejlesztés,
wellbeing és életminőség.

Az esemény azoknak a nőknek szól, akik tudatosabban szeretnék építeni vállalkozásukat, erősítenék piaci jelenlétüket, új üzleti lehetőségeket keresnek, vagy szívesen kapcsolódnának hasonló gondolkodású női vezetőkhöz és vállalkozókhoz. A kamarai helyszínnel és a közös szervezéssel célunk, hogy Baranyában is erősödjön az a szakmai közösség, amely támogatja a női vállalkozók láthatóságát, fejlődését és együttműködéseit.
Időpont: 2026. július 15. szerda, 14:00–17:00
Helyszín: Pécsi Kereskedelmi Központ, 7625 Pécs, Dr. Majorossy Imre u. 36.
Dress code: üzleti laza elegancia
Program: https://www.b2w.hu/roadshow-pecs/
A részvétel ingyenes, de előzetes regisztrációhoz kötött.
A férőhelyek száma korlátozott, legfeljebb 100 fő részvételére van lehetőség, melyet a regisztráció érkezési sorrendjében fogadunk.
Várjuk mindazokat a női vezetőket, vállalkozónőket és érdeklődőket, akik szeretnének fejlődni, kapcsolódni és új lendületet adni vállalkozásuknak.
REGISZTRÁCIÓ

Nemzetközi szakvásárok és kiállítások – 2026. szeptember
2026-09-01 - 2026-09-30
Tervezze meg éves szakmai és üzleti tevékenységét a Dél‑Dunántúli Gépipari Klaszter által összeállított, 2026-ra vonatkozó szakvásárok és kiállítások áttekintő listájának segítségével!

Automechanika 2026
Időpont: 2026.09.08–2026.09.12
Helyszín: Frankfurt (Németország)
További információ: LINK
Weboldal: https://automechanika.messefrankfurt.com/frankfurt/en.html
Leírás: Autóipari aftermarket szakkiállítás alkatrészekkel, szerviztechnológiákkal és szolgáltatásokkal.
Schweissen & Schneiden
Időpont: 2026.09.14–2026.09.19
Helyszín: Essen (Németország)
Weboldal: https://www.schweissen-schneiden.com/
Leírás: A hegesztési, vágási és felületkezelési technológiák világvezető szakkiállítása.
IAA Mobility
Időpont: 2026.09.15–2026.09.20
Helyszín: München (Németország)
Weboldal: https://www.iaa-mobility.com/
Leírás: Nemzetközi mobilitási szakvásár a járműipar, közlekedés és kapcsolódó technológiák bemutatására.
AMB
Időpont: 2026.09.15–2026.09.19
Helyszín: Stuttgart (Németország)
Weboldal: https://www.messe-stuttgart.de/amb/en/
Leírás: Nemzetközi fémmegmunkálási szakkiállítás precíziós gyártási technológiákkal.
GaLaBau
Időpont: 2026.09.16–2026.09.19
Helyszín: Nürnberg (Németország)
Weboldal: https://www.galabau-messe.com/
Leírás: Kert‑ és tájépítészeti, városi infrastruktúrához kapcsolódó szakkiállítás, ahol jelentős szerepet kapnak a gépek, berendezések és ipari beszállítók.
EMO Hannover
Időpont: 2026.09.21–2026.09.26
Helyszín: Hannover (Németország)
Weboldal: https://emo-hannover.de/
Leírás: A szerszámgépek és fémmegmunkálás világvezető szakkiállítása, átfogó képet adva a modern gyártástechnológiákról.
TRAKO
Időpont: 2026.09.22–2026.09.25
Helyszín: Gdańsk (Lengyelország)
Weboldal: https://trakoexpo.com/en/
Leírás: Nemzetközi vasúti jármű‑ és infrastruktúraipari szakkiállítás, ahol a gördülőállomány, pályatechnika, biztosítóberendezések, karbantartási megoldások és vasúti beszállítói technológiák kerülnek bemutatásra.
NUFAM
Időpont: 2026.09.24–2026.09.27
Helyszín: Karlsruhe (Németország)
Weboldal: https://www.nufam.de/en/
Leírás: Haszongépjármű‑ipari szakkiállítás, amely a tehergépjárművek, speciális járműfelépítmények, hajtásláncok, járműalkatrészek, szervizmegoldások és közlekedési technológiák területét fedi le.
InnoTrans
Időpont: 2026. szeptember 22-25.
Helyszín: Berlin, Németország
Leírás: A világ vezető közlekedési és vasútipari kiállítása
Az InnoTrans fő témakörei: vasúti közlekedés és technológia, vasúti infrastruktúra, vasúti járművek belső kialakítása, alagútépítés, személyszállítás, valamint az ágazathoz kapcsolódó IT szolgáltatások
További információ: LINK
Weboldal: www.innotrans.de
További nemzetközi szakvásárok és kiállítások ide kattintva érhetők el.

Automechanika Frankfurt 2026
2026-09-08 - 2026-09-12
Az Automechanika szakkiállítás 2026. szeptember 8–12. között kerül megrendezésre Frankfurtban.

Az Automechanika a járműipar és a beszállítói szektor kétévente megrendezett „világkiállítása”, amely koncentráltan vonultatja fel a szektor teljes szereplőgárdáját: vevőket, eladókat, szakmai szervezeteket, nemzeti standokat, véleményformálókat és kutatóintézeteket.
170 országból érkező 140 000 szakmai látogató találkozhat 80 ország több mint 4800 kiállítójának járműipari újdonságaival, megismerheti a jövő mobilitási koncepcióit, szolgáltatásait és fejlesztési irányait.

Miért éri meg részt venni az eseményen?

Átfogó termékpaletta: alkatrészek, részegységek, üzemi és töltőállomás-berendezések, informatikai rendszerek egy helyen
Szolgáltatások széles köre: a szervizeléstől az újrahasznosításon át a környezetvédelemig
Hálózatépítés: kapcsolatfelvétel piacvezetőkkel, beszállítókkal és potenciális partnerekkel
Innovációk és trendek megismerése a jövő mobilitása terén

A résztvevők:

Járműipari gyártók és beszállítók
Alkatrész- és technológiai forgalmazók
Szakmai szervezetek és kutatóintézetek képviselői
Nemzeti standok és exportorientált KKV-k

A magyar kiállítók a 6.0D46-os standon várják a látogatókat.
Az esemény hivatalos oldala: automechanika.messefrankfurt.com

AMB 2026, Stuttgart - Kamarai üzleti delegáció támogatott részvételi lehetőséggel
2026-09-16 - 2026-09-18 | Stuttgart Messe, Messepiazza 1, Stuttgart, 70629, Germany
A Magyar Kereskedelmi és Iparkamara Vállalkozásfejlesztési Projektjének keretében 2026 szeptemberében támogatott üzleti delegáció indul Stuttgartba, az AMB 2026 nemzetközi szakvásár meglátogatására.

A program célja a magyar exportőr kis- és középvállalkozások exportpiaci jelenlétének fejlesztése, valamint üzleti kapcsolatrendszerük bővítése. A delegáció a Nemzetgazdasági Minisztérium által biztosított költségvetési forrásból, támogatott látogatói részvételi lehetőséggel valósul meg.
AMB 2026
Helyszín: Stuttgart, Németország
Időpont: 2026. szeptember 16–18.
Téma: fémmegmunkálás
A vásár látogatói az alábbi szakterületek kiállítóival találkozhatnak:

szerszámgépek és gyártórendszerek,
precíziós szerszámok,
méréstechnológia és minőségbiztosítás,
szoftverek és digitalizáció,
automatizálási és mozgatási technológiák, például ipari robotok, munkadarabok és szerszámok kezelése, vezérlő- és hajtásrendszerek,
alkatrészek, szerkezeti egységek és segédanyagok,
szolgáltatások, raktározási eszközök, műhelyfelszerelések.

JELENTKEZÉS
A támogatás keretében:

ingyenes részvétel a külpiaci szakmai programokon, ingyenes látogatói részvételi lehetőség a szakvásáron,
a megjelölt szektorokban tevékenykedő vállalkozások esetében az MKIK fizeti egy fő számára a megadott számú éjszaka szállásköltségét (egyágyas szobában reggelivel a későbbiekben meghatározott szállodában) és a kinti közös transzfereket a szálloda és a szakvásár helyszíne között,
cégenként egy fő, a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti.

A támogatott részvétel feltételei:

a benyújtott pályázat a formai és tartalmi követelményeknek maradéktalanul megfelel,
a jelentkezéshez és a részvételhez szükséges online felület és dokumentum hiánytalan, megfelelő minőségben történő kitöltése és visszaküldése a megjelölt határidőig: online jelentkezés angol nyelven, cégszerűen aláírt költségvállalási nyilatkozat, EU-n kívül adatkezelési hozzájáruló nyilatkozat,
a résztvevő részt vesz az MKIK üzleti útra felkészítő eseményén, a szakmai programokon való részvételi kötelezettségének eleget tesz, valamint a kiutazást követően az utókövetési eljárásban közreműködik,
elfogadja a kamarai külpiaci delegációk magatartási és együttműködési irányelveit,
magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil, a cég angol nyelvű honlappal rendelkezik,
a delegált cégképviselő megfelelő szintű angol nyelvtudása,
a résztvevő betartja az MKIK Külpiaci delegációk magatartási és együttműködési irányelvei című dokumentumban foglaltakat,
érvényes kamarai regisztráció, az elbírálás során előnyt élveznek az önkéntes kamarai tagok.

Jelentkezés módja: a fentiekben feltüntetett online jelentkezési felület angol nyelvű kitöltésével, a költségvállalási nyilatkozat és az adatkezelési nyilatkozat visszaküldésével a turkovics.rebeka@mkik.hu e-mail címre.
További információ: Turkovics Rebeka külpiaci koordinátor, e-mail: turkovics.rebeka@mkik.hu, telefon: +36 20 481 1240.
A támogatással kiutazó résztvevők létszáma korlátozott, ezért az MKIK a jelentkezéseket azok beérkezésének sorrendjében fogadja be, és a jelentkezőket írásban értesíti a részvétellel kapcsolatos döntésről.
